**מגדלי מידטאון** הם צמד גורדי שחקים בדרך בגין בתל אביב-יפו. בנייתם החלה בשנת 2013 והסתיימה ב-2018. המגדל הגבוה, בגובה 197 מטרים, משמש למשרדים והשני, בגובה 183 מטרים, משמש למגורים. כל אחד משני המגדלים כולל חמישים קומות, ובעת השלמתם היה מגדל המשרדים הבניין הרביעי בגובהו בישראל, ומגדל המגורים היה בניין המגורים הגבוה בישראל. המגדלים הם חלק ממתחם הכולל שני מגדלים נוספים, מרכז קניות ומבני ציבור נוספים.

בעלי הנכס מתקופת ההקמה הם קבוצת ישראל קנדה.

היסטוריה
--------

המגדלים נבנו על שטחה של מחלבת תנובה שפעלה במקום בין 1953 ל-2002, ועל שמה כונה הצומת הסמוך "צומת תנובה". לאחר סגירת המחלבה הפך המגרש לחניון שפעל עד 2012. בשנת 2011 רכשה את המגרש שותפות של החברות ישראל קנדה, אלקטרה נדל"ן ויורוקום נדל"ן, תמורת 530 מיליון ש"ח. ב-2013 החלו עבודות החפירה במגרש. ב-2015 החלה להיחפר ברחוב הסמוך תחנת שאול המלך בקו האדום של הרכבת הקלה, שאחת מכניסותיה תקושר לפרויקט.

בפברואר 2013 פורסם כי 16 הקומות התחתונות במגדל המשרדים נמכרו לפירמת ארנסט אנד יאנג, אך שנה אחר כך הרחיבה הפירמה את הרכישה ל-21 קומות תמורת 342 מיליון ש"ח. במרץ 2014 פורסם ששלוש הקומות העליונות במגדל המשרדים, בשטח של 5,000 מטר רבוע, נמכרו תמורת 88.5 מיליון שקל, את קומות אלו מאכלסת חברת WeWork שמיקמה את המטה הישראלי שלה בקומה העליונה.

בינואר 2017, רכשה קרן הנדל"ן מגוריט 34 דירות במגדל המגורים, תמורת כ-71.4 מיליון שקל.

מאפיינים
--------

מגדלי מידטאון תוכננו על ידי משרדו של האדריכל משה צור. הם כוללים מגדל משרדים בגובה 197 מטר בן חמישים קומות, בשטח כולל של כ-75 אלף מטר רבוע. עיצובו של המגדל הוא כשתי תיבות המונחות זו על גבי זו בהיסט קל. התיבה התחתונה מתנשאת לגובה 32 קומות ושאר קומות המגדל מוסטות בסיבוב קל. שטח כל קומה כ-1,660 מטר רבוע. מגדל המגורים הסמוך מתנשא לגובה של 183 מטר וכולל 50 קומות בהן 338 דירות. בעת השלמתו היה מגדל המגורים הגבוה בישראל. את מגדל המגורים משרתות שש מעליות ובריכת שחייה. המגדל כולל 34 דירות בשכירות מוזלת, בבעלות עיריית תל אביב-יפו ובניהול חברת השיכון העירונית עזרה ובצרון.

במתחם הפרויקט נבנה מרכז מסחרי בשטח של כ-19 אלף מטר רבוע. חלק מהמרכז משתרע במפלס המרתף ומקושר לתחנת שאול המלך בקו האדום של הרכבת הקלה. במפלס הקרקע תיבנה כיכר עירונית המשותפת גם לשני המגדלים הצפויים להיבנות על מגרש שירותי בריאות כללית הסמוך. בכיכר נבנו מבנים מסחריים בני שתיים עד שלוש קומות. במתחם נבנו על ידי היזמים גם שירותים עירוניים, כדוגמת גני ילדים ואולם ספורט עם 480 מושבים, ממזרח למגדל המשרדים, כמטלה ציבורית על פי דרישת עיריית תל אביב-יפו. אולם הספורט נבנה לשימוש רב-תכליתי לכדורסל, כדוריד, התעמלות, ועוד. לקבוצות בליגות נמוכות, מענפים פחות פופולריים וכמתקן אימונים.

מדרום למתחם צפוי להיסלל כביש גישה חדש, ובעתיד צפוי להיבנות גשר חדש מעל נתיבי איילון שיקשר את רחוב עמק ברכה אל המתחם מכיוון מזרח. בכיוון מערב צפוי להיבנות גשר להולכי רגל. סך שטח המשרדים, המגורים והמסחר הנבנים בפרויקט עומד על כ-125 אלף מטר רבוע. במתחם נבנו חמש קומות חניון בשטח של כ-82 אלף מטר רבוע. עלות הפרויקט עומדת על כ-2.6 מיליארד ש"ח.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **מגדלי מידטאון** |

* מגדל המשרדים מידטאון, באתר גורדי השחקים העולמי (באנגלית)
* מגדל המגורים מידטאון, באתר גורדי השחקים העולמי (באנגלית)
* אתר הפרויקט
* ארי ליבסקר, מעלית אל העתיד, באתר כלכליסט, 14 במרץ 2019
* ירי, הצתות, מטעני חבלה והשחתות רכבים: "מידטאון ת"א מגדל יוקרה? כל יום שומע על דייר שמחפש לעוף מפה", חדשות תל אביב, 3 בינואר 2023

* מגרש מחלבת תנובה, לפני בניית מגדלי מידטאון, אוגוסט 2010מגרש מחלבת תנובה, לפני בניית מגדלי מידטאון, אוגוסט 2010
* אוגוסט 2015אוגוסט 2015
* פברואר 2016פברואר 2016
* יולי 2016יולי 2016
* אוגוסט 2018אוגוסט 2018

הערות שוליים
------------

1. 1 2 3  הילה שמר, מה זו הטריבונה הזאת על האיילון? אולם הספורט החדש של תל אביב, באתר Xnet‏, 11 ביוני 2017
2. ↑  על פי
3. ↑  על פי תב"ע תא/ 3250, גובה הבניין במגרש 1 הוא עד 220 מטר מעל פני הים ובמגרש השני עד 190 מטר. גובה הקרקע במקום כ-10.5 מטר מעל פני הים. גובה מגדל המגורים אינו כולל מנוף מובנה המוסיף לגובהו 2.4 מטר. ייתכן שבוצעה העברת זכויות בנייה בין שני המגדלים
4. ↑  ענף החלב: מחלבת תל אביב, באתר מוזיאון תנובה
5. ↑  שלומית צור, ‏ארנסט אנד יאנג תרכוש נדל"ן מפאנגאיה ב-256 מיליון שקל, באתר גלובס, 14 בפברואר 2013
6. ↑  דותן לוי, היקף עסקת רכישת המשרדים של ארנסט אנד יאנג במגדל מידטאון – 342 מיליון שקל, באתר כלכליסט, 6 ביולי 2014
7. ↑  אתר למנויים בלבד ערן אזרן, לגור במגדל יוקרתי ב-4,750 שקל בחודש. קניתם?, באתר TheMarker‏, 17 בינואר 2017
8. ↑  אתר למנויים בלבד רז סמולסקי, בעלי פרויקט מידטאון בת"א מכרו 5,000 מ"ר של משרדים ב-88.5 מיליון שקל, באתר TheMarker‏, 10 במרץ 2014
9. 1 2  , התמודדות עם ניהול מגה - פרויקט "מידטאון ת"א" ברמת היזם וברמת הקבלן, אייל כהן, מהנדס ראשי אלקטרה בנייה, בכנס הארצי ה-8 לבנייה ותשתיות, 2013
10. ↑  עיריית ת"א תגריל 50 דירות לשכירות מוזלת בשלושה פרויקטים בעיר, באתר הארץ, 22 באוקטובר 2017

|  |
| --- |
| **גורדי השחקים הגבוהים ביותר בישראל**

183
187
189
197
200
206
211
220
235
238

25

50

75

100

125

150

175

200

225

250

מידטאון מגורים

עזריאלי עגול

BBC

מידטאוןמשרדים

השחר

אקסצ'יינג' מגורים

נמרודי

Hi Tower

משה אביב

עזריאלי שרונה

עדכון נתונים: ספטמבר 2023 |